**ชื่อเรื่อง...**บ้านแสนสุข

ของนักเรียนที่มีความบกพร่องทางการได้ยิน ระดับชั้นมัธยมศึกษาปีที่ 2

โรงเรียนเศรษฐเสถียร ในพระราชูปถัมภ์ โดยใช้บทเรียนสำเร็จรูป

ชื่อ-สกุลผู้วิจัยนางสาวฉวีวรรณ แพงหอม

ครูชำนาญการพิเศษ โรงเรียนเศรษฐเสถียร ในพระราชูปถัมภ์

**บทคัดย่อ**

การศึกษาครั้งนี้มีความมุ่งหมายเพื่อเปรียบเทียบ ความรู้ ความเข้าใจ วิชา งานบ้าน

เรื่องบ้านแสนสุข สำหรับนักเรียนที่มีความบกพร่องทางการได้ยิน ชั้นมัธยมศึกษาปีที่ 2 ก่อนและหลังการใช้บทเรียนสำเร็จรูป กลุ่มตัวอย่างที่ใช้ศึกษา คือ นักเรียนที่มีความบกพร่องทางการได้ยินชั้นมัธยมศึกษาปีที่ 2 / 1 โรงเรียนเศรษฐเสถียร ในพระราชูปถัมภ์ ภาคเรียนที่ 2

ปีการศึกษา 2550 โรงเรียนเศรษฐเสถียร ในพระราชูปถัมภ์ จำนวน 10 คน ได้มาโดยการสุ่มตัวอย่างแบบเจาะจงใช้เวลาสอน 5 สัปดาห์ ๆ ละ 1 ชั่วโมง เครื่องมือที่ใช้ คือ แผนการสอนวิชางานบ้าน บทเรียนสำเร็จรูปวิชางานบ้าน เรื่องบ้านแสนสุข แบบทดสอบวัดความรู้ ความเข้าใจ ก่อนและหลังเรียน แบบประเมินบทเรียนสำเร็จรูปโดยผู้เชี่ยวชาญ 5 คน มีการวิเคราะห์ข้อมูล โดยการใช้สถิติมัธยฐาน (median) และค่าพิสัยควอไทล์ (IQR) การหาคุณภาพเครื่องมือ ใช้สถิติค่าเฉลี่ย ( ) หาคุณภาพของแบบทดสอบใช้ IOC และสถิติที่ใช้หาค่าความแตกต่างของคะแนน แบบทดสอบก่อนเรียนและหลังเรียนของกลุ่มตัวอย่างใช้ The Wilcoxon Matched Paire Signed – Ranks Test

ผลการศึกษาพบว่า

1. ผลการประเมินคุณภาพบทเรียนสำเร็จรูปโดยผู้เชี่ยวชาญ 5 คน พบว่า บทเรียนสำเร็จรูป

มีความถูกต้องและเหมาะสมที่จะนำไปใช้สอนนักเรียนที่มีความบกพร่องทางการได้ยิน ในระดับมากที่สุด โดยมีค่าเฉลี่ยโดยรวม 4.79

2. คุณภาพแบบทดสอบก่อนเรียนและหลังเรียน โดยผู้เชี่ยวชาญ จำนวน 5 คน

มีค่าเฉลี่ย IOC เท่ากับ 1

3. ผลการใช้บทเรียนสำเร็จรูปวิชางานบ้าน เรื่องบ้านแสนสุข จากการทดสอบ ความรู้ ความเข้าใจ วิชางานบ้าน เรื่องบ้านแสนสุข ก่อนเรียนและหลังเรียน ของนักเรียนที่บกพร่องทางการได้ยิน นักเรียนมีคะแนนทดสอบหลังเรียนสูงขึ้นอย่างมีนัยสำคัญทางสถิติที่ระดับ .05

**1. บทนำ**

**ความเป็นมาและความสำคัญของปัญหา**

ปัจจุบันหนังสือเรียนหรือแบบเรียนของกระทรวงศึกษาธิการที่ใช้สำหรับสอนนักเรียนที่มีความบกพร่องทางการได้ยินโดยเฉพาะนั้นยังไม่มี ครูผู้สอนในโรงเรียนโสตศึกษาทั่วประเทศจึงต้องนำหนังสือเรียนที่ใช้สอนนักเรียนปกติทั่วไปมาใช้สอนในแต่ละวิชา ทำให้เกิดปัญหาที่สำคัญ คือ หนังสือเรียนหรือแบบเรียนเหล่านั้นไม่เหมาะสมกับสภาพของผู้เรียน เพราะเป็นหนังสือที่มีเนื้อหามากเกินไปและมีรายละเอียดที่เป็นนามธรรม ครูผู้สอนในโรงเรียนโสตศึกษาต่างๆต้องนำมาปรับรายละเอียดและมีการสร้างสื่อเพื่อให้เหมาะสมกับสภาพของนักเรียน แต่หนังสือเหล่านั้นอาจมีเนื้อหาในบทเรียนไม่สมบูรณ์และไม่เป็นอันหนึ่งอันเดียวกันในแต่ละโรงเรียน ที่สำคัญนักเรียนไม่สามารถนำไปศึกษาด้วยตนเองได้ ประกอบกับปัญหาที่สำคัญในการสอนนักเรียนที่มีความบกพร่องทางการได้ยิน คือการที่นักเรียนไม่ได้ยินเสียง ทำให้นักเรียนไม่เข้าใจภาษาและการสื่อสาร ผดุง อารยะวิญญู(2533:22-25) รวมกับการที่นักเรียนไม่สามารถทำท่าภาษามือคำศัพท์ที่เรียนได้ ทำให้การเรียนการสอนไม่สัมฤทธิ์ผลตามจุดมุ่งหมายของหลักสูตร จากการจัดสอบทางการศึกษาระดับชาติขั้นพื้นฐานโดยสถาบันทดสอบการศึกษาแห่งชาติ(สทศ.)ปีพ.ศ.2551ได้รายงานผล นักเรียนมีผลสัมฤทธิ์ทางการเรียนต่ำซึ่งมีผลทำให้นักเรียนอ่านหนังสือไม่ออกและเขียนภาษาไทยไม่ได้ ครูผู้สอนและโรงเรียนได้พยายามปรับการเรียนเปลี่ยนการสอนอย่างสม่ำเสมอ มีการสร้างสื่อนวัตกรรมใหม่ๆ และพัฒนาหนังสือเรียนที่ใช้กับนักเรียนที่มีความบกพร่องทางการได้ยิน โดยเฉพาะขึ้น เพื่อแก้ปัญหาให้ครูผู้สอนและให้นักเรียนเข้าใจบทเรียนได้ดีขึ้น ตลอดจนนักเรียนสามารถนำไปศึกษาด้วยตนเองได้

การจัดการศึกษาสำหรับนักเรียนชั้นมัธยมศึกษาปีที่2 ช่วงชั้นที่ 3 มีการจัดการเรียนตามหลักสูตรการศึกษาขั้นพื้นฐานปีพ.ศ.2544 มีการเรียน 8 กลุ่มสาระวิชาหลักคือ กลุ่มสาระวิชาภาษาไทย กลุ่มสาระวิชาวิทยาศาสตร์ กลุ่มสาระวิชาคณิตศาสตร์ กลุ่มสาระวิชาสังคมศึกษาศาสนาและวัฒนธรรม กลุ่มสาระวิชาศิลปะ กลุ่มสาระวิชาสุขศึกษาและพลศึกษา กลุ่มสาระวิชาภาษาต่างประเทศ และกลุ่มสาระวิชาการงานอาชีพและเทคโนโลยี โดยเฉพาะกลุ่มวิชาการงานอาชีพและเทคโนโลยีเป็นกลุ่มสาระวิชาที่สถานศึกษาจัดการสอนตามสภาพความต้องการของผู้เรียนและตามสภาพของท้องถิ่นนั้นๆ

สำหรับโรงเรียนเศรษฐเสถียรในพระราชูปถัมภ์มีวิชางานบ้านเป็นวิชาหนึ่งซึ่งอยู่ในกลุ่มสาระนี้ที่ประกอบด้วยความรู้เกี่ยวกับเรื่อง เสื้อผ้าและเครื่องแต่งกาย อาหารและโภชนาการ และครอบครัว โดยให้นักเรียนได้เรียนรู้เรื่อง สมาชิกในครอบครัว ญาติทางสายโลหิต ความสัมพันธ์และหน้าที่ การวางแผนการทำงานบ้าน

สาระการเรียนรู้การงานอาชีพและเทคโนโลยีช่วงชั้นที่ 3 วิชางานบ้าน ชั้นมัธยมศึกษาปีที่ 2 มี 3 หน่วยการเรียนรู้ ประกอบไปด้วย หน่วยการเรียนการเรียนรู้ที่ 1 เรื่องความสัมพันธ์ในครอบครัวและบ้าน หน่วยการเรียนที่ 2 เรื่องเสื้อผ้าและเครื่องแต่งกาย หน่วยการเรียนที่ 3 อาหารและโภชนาการ

วิชางานบ้านเป็นวิชาในกลุ่มวิชาเลือกตามหลักสูตรมีเวลาเรียนสัปดาห์ละ 1ชั่วโมง รวมเวลาเรียนทั้งหมด 20 ชั่วโมง ต่อ 1 ภาคเรียน จากสาระการเรียนรู้กำหนดให้นักเรียนจะต้องเรียนทฤษฎี(หน่วยการเรียนรู้ที่ 1-3 ตามสาระการเรียนรู้) เป็นเวลา 8 ชั่วโมง และต้องเรียนปฏิบัติเป็นเวลา 12 ชั่วโมงต่อภาคเรียน วิชางานบ้านเป็นวิชาที่มีหนังสือเรียนหรือแบบเรียนที่หลากหลาย ซึ่งหนังสือเรียนหรือแบบเรียนดังกล่าวเป็นแบบเรียนที่ใช้สอนนักเรียนปกติที่มีเนื้อหามากและยากเกินไปสำหรับนักเรียนที่มีความบกพร่องทางการได้ยิน นอกจากนั้นยังเป็นแบบเรียนที่นักเรียนไม่สามารถศึกษาได้ด้วยตนเองเพราะเป็นหนังสือที่มีเนื้อหามากและยากเกินไป ไม่มีภาพหรือมีน้อยไม่มีภาษามือประกอบ ไม่มีแบบฝึกทักษะการอ่านการเขียนให้นักเรียนนำไปฝึกหรือนำไปอ่านที่บ้าน ทำให้นักเรียนไม่เข้าใจบทเรียนหรือเมื่อเรียนแล้วนักเรียนจะลืมบทเรียนได้ง่าย เพราะขาดการฝึกทักษะอย่างเป็นขั้นตอนและต่อเนื่อง นำไปสู่การไม่เข้าใจในบทเรียน อ่านหรือเขียนคำศัพท์ไม่ได้ ส่งผลให้นักเรียนไม่เข้าใจเนื้อหาของหลักสูตรเกี่ยวกับความสัมพันธ์ในครอบครัว ไม่รู้จักสถานะ ของแต่ละคนในครอบครัว หน้าที่ของตนเอง ซึ่งจะเป็นปัญหาอย่างมากเมื่อนักเรียน ไม่มีความสัมพันธ์ที่ดีกับคนในครอบครัวซึ่งจะมีผลตามมาคือ การไม่เคารพเชื่อฟังขาดความกตัญญูรู้คุณทำให้นักเรียนมีพฤติกรรมก้าวร้าวและอยู่ร่วมในสังคมปกติไม่ได้

จากปัญหาดังกล่าวข้างต้น ผู้ศึกษาจึงได้จัดทำบทเรียนสำเร็จรูปวิชางานบ้าน เรื่อง บ้านแสนสุข ประกอบการสอนตามหลักสูตรของสาระการเรียนรู้ช่วงชั้นเพื่อใช้เป็นคู่มือครูในการจัดเรียนรู้ และให้นักเรียนสามารถศึกษาด้วยตนเองได้ มีเนื้อหาการสอนที่ประกอบไปด้วยความรู้หรือทฤษฎีของครอบครัว (บ้านแสนสุข) มีการฝึกอ่านคำศัพท์พร้อมฝึกท่าภาษามือ มีแบบฝึกทักษะการอ่านและการเขียนที่เริ่มจากง่ายไปหายากอย่างมีขั้นตอน ตามแบบอย่างการสอนภาษาแบบผสมผสาน มลิวัลย์ ธรรมแสง(2550:61-64) การทำบทเรียนสำเร็จรูปครั้งนี้ผู้ศึกษาได้เลือกทำเฉพาะหน่วยการเรียนที่ 1 เรื่องความสัมพันธ์ในครอบครัว ( เรื่องบ้านแสนสุข) เพราะเป็นหน่วยที่มีความสำคัญและเป็นความรู้พื้นฐานในการเรียนงานบ้านตลอดจนคำศัพท์และท่าภาษามือของบุคคลในบ้านและหน้าที่ของบุคคลในครอบครัว โดยภาษาที่ใช้ในบทเรียนสำเร็จรูปเป็นภาษาที่อ่านแล้วนักเรียนสามารถเข้าใจได้ง่าย โดย จัดให้มีภาพประกอบที่เหมาะสมและสวยงามในรูปแบบภาพวาดการ์ตูน มีคำศัพท์ประกอบภาพและท่าภาษามือของคำศัพท์ที่สำคัญๆ ในเรื่องบ้านแสนสุข ตลอดจนให้นักเรียนได้ทำแบบฝึกทักษะการอ่าน ฝึกทักษะการเขียน เมื่อเรียนจบและมีความรู้ความเข้าใจเกี่ยวกับครอบครัวสูงขึ้น ที่สำคัญนักเรียนสามารถนำไปฝึกทบทวนได้ด้วยตนเองเมื่อเรียนจบแล้ว

**วัตถุประสงค์ของการศึกษา**

เพื่อเปรียบเทียบความรู้ความเข้าใจวิชางานบ้าน เรื่องบ้านแสนสุข ของนักเรียนที่มีความบกพร่องทางการได้ยิน ชั้นมัธยมศึกษาปีที่ 2 ระหว่างก่อนและหลังการใช้บทเรียนสำเร็จรูป วิชางานบ้าน เรื่อง บ้านแสนสุข

**ประโยชน์ที่คาดว่าจะได้รับ**

1. ได้บทเรียนสำเร็จรูปวิชางานบ้าน เรื่องบ้านแสนสุข จำนวน 1 ชุด ภายในแบ่งเป็น

เล่มเล็กๆ 6 เล่ม ประกอบไปด้วย

เล่มที่ 1 แบบทดสอบก่อนเรียน-หลังเรียน พร้อมเฉลย

เล่มที่ 2 สมาชิกในครอบครัว แบบทดสอบ พร้อมเฉลย

เล่มที่ 3 ญาติทางสายโลหิต แบบทดสอบ พร้อมเฉลย

เล่มที่ 4 การสร้างความสัมพันธ์และหน้าที่ แบบทดสอบ พร้อมเฉลย

เล่มที่ 5 การวางแผนการทำงานบ้าน แบบทดสอบ พร้อมเฉลย

เล่มที่ 6 แผนการจัดการเรียนรู้ 1 เล่ม

2. นักเรียนที่มีความบกพร่องทางการได้ยิน ชั้นมัธยมศึกษาปีที่ 2 มีความรู้ ความเข้าใจเนื้อหา และความคิดรวบยอดที่ศึกษาวิชางานบ้าน เรื่องบ้านแสนสุข หลังการใช้บทเรียนสำเร็จรูป วิชางานบ้าน เรื่อง บ้านแสนสุข ดีขึ้น

**ขอบเขตของการศึกษา**

**1. ประชากร** เป็นนักเรียนที่มีความบกพร่องทางการได้ยิน ชั้นมัธยมศึกษาปีที่ 2 โรงเรียนเศรษฐเสถียร ในพระราชูปถัมภ์ จำนวน 3 ห้องเรียน นักเรียนทั้งหมด 20 คน

**2. กลุ่มตัวอย่าง** เป็นนักเรียนทีมีความบกพร่องทางการได้ยินชั้นมัธยมศึกษาปีที่ 2/1 จำนวน 8 คน ผู้หญิง 6 คน ผู้ชาย 2 คน โดยการสุ่มแบบเจาะจง

**3. เนื้อหาที่ใช้ในการศึกษา** วิชางานบ้าน เรื่องบ้านแสนสุข ประกอบด้วย

3.1 สมาชิกในครอบครัว

3.2 ญาติทางสายโลหิต

3.3 การสร้างความสัมพันธ์และหน้าที่

3.4 การวางแผนการทำงานบ้าน

**นิยามศัพท์**

**นักเรียนที่มีความบกพร่องทางการได้ยิน** หมายถึง นักเรียนที่สูญเสียการได้ยิน อาจเป็นนักเรียนหูหนวกหรือหูตึงก็ได้ ซึ่งเป็นสภาพที่อวัยวะเกี่ยวกับการได้ยิน ไม่สามารถทำหน้าที่ได้อย่างสมบูรณ์เป็นปกติ ทำให้บุคคลไม่สามารถรับรู้เสียงต่างๆได้เป็นปกติ และจะไม่สามารถควบคุมเส้นเสียงให้สั่นสะเทือนหรือไม่สั่นสะเทือนตามลักษณะเสียงที่ต้องการ ทำให้เด็กที่มีความบกพร่องทางการได้ยินไม่สามารถพูดออกเสียงได้หรือพูดได้ไม่ชัดเจน

ในการศึกษาครั้งนี้ผู้วิจัยได้เลือกกลุ่มตัวอย่างที่เป็นนักเรียนที่มีความบกพร่องทางการได้ยิน ที่มีระดับการได้ยินเฉลี่ยในหูข้างที่ดีกว่าตั้งแต่ 90 เดซิเบลขึ้นไป

**บทเรียนสำเร็จรูป** หมายถึง สื่อการเรียนการสอนที่มุ่งให้ผู้เรียนเรียนด้วยตนเอง จะเร็วหรือช้าตามความสามารถของแต่ละบุคคลโดยแบ่งเนื้อหาที่เรียบเรียงไว้ มุ่งให้เกิดการเรียนรู้ตามลำดับ โดยมีส่วนที่ผู้เรียนจะต้องตอบสนองด้วยการเขียนคำตอบ ซึ่งอาจอยู่ในรูปเติมคำลงในช่องว่าง เลือกคำตอบ ฯลฯ และมีส่วนที่เป็นคำเฉลยคำตอบที่ถูกต้องอาจจะอยู่ข้างหน้าหรืออยู่ส่วนหลังก็ได้หรืออยู่ส่วนอื่นของบทเรียนก็ได้ บทเรียนที่สมบูรณ์จะมีแบบทดสอบความก้าวหน้าของการเรียน โดยทำการทดสอบก่อนเรียนและหลังเรียนแล้วพิจารณาว่าหลังเรียนผู้เรียนแต่ละคนมีคะแนนมากกว่าก่อนเรียนมากน้อยเพียงใด สำหรับการศึกษาครั้งนี้ผู้ศึกษาได้จัดทำบทเรียนสำเร็จรูปจัดทำขึ้นตามหลักสูตรเพื่อใช้ในการเรียนการสอนวิชางานบ้านสำหรับนักเรียนที่มีความบกพร่องทางการได้ยิน มีเนื้อหาเกี่ยวกับครอบครัว ประกอบด้วยหนังสือ 1 ชุด มีแบบทดสอบก่อนเรียนและหลังเรียนพร้อมเฉลย 1 เล่ม และมีแผนการจัดการเรียนรู้

**กรอบแนวคิดการวิจัย**

ตัวแปรอิสระ ตัวแปรตาม

นักเรียนที่มีความบกพร่องทางการได้ยิน

ชั้นมัธยมศึกษาปีที่ 2/1

บทเรียนสำเร็จรูป เรื่อง บ้านแสนสุข

- แบบทดสอบก่อน หลังเรียน

- แผนการจัดการเรียนรู้

ความรู้ความเข้าใจ เรื่อง บ้านแสนสุข ของนักเรียนที่มีความบกพร่องทางการได้ยิน ชั้นมัธยมศึกษาปีที่ 2/1

**สมมติฐานการศึกษา**

นักเรียนที่มีความบกพร่องทางการได้ยินชั้นมัธยมศึกษาปีที่ 2/1 มีความรู้ความเข้าใจ

วิชางานบ้าน เรื่อง บ้านแสนสุข หลังการใช้บทเรียนสำเร็จรูปสูงกว่าก่อนการใช้บทเรียนสำเร็จรูป

วิชางานบ้าน เรื่องบ้านแสนสุข

**-ปัญหาชั้นเรียนที่พบ/ปัญหาการสอนที่พบ**

นักเรียนไม่รู้จักภาษามือ สื่อสารด้วยภาษามือไม่ได้ และปีการศึกษานี้ก็เช่นเดียวกันพบว่านักเรียน 3คน นิ่งเฉย ไม่สื่อสาร ไม่มีปฏิกิริยาในการตอบคำถาม และไม่เข้าใจภาษามือทำให้นักเรียนไม่เข้าใจการเรียน ไม่มีภาษามือในการสื่อสารกับเพื่อนๆ และวิชาอื่นๆเรียนต่ำกว่าเป้าหมายที่วางไว้

**-วิธีการ /นวัตกรรม แก้ปัญหาที่นักวิชาการคนอื่นๆ ใช้ แก้ปัญหานี้**

สอนภาษามือในวันเสาร์ เรียนรู้ภาษามือจากเวบไซต์

**-วิธีที่เลือกมาแก้ปัญหา/วิธีการสอนที่เลือกใช้แก้ปัญหา/นวัตกรรม**

จัดทำบทเรียนสำเร็จรูป เพื่อใช้สอนนักเรียนที่มีความบกพร่องทางการได้ยินกลุ่มตัวอย่างที่มาจากโรงเรียนเรียนร่วมและไม่รู้ภาษามือทำภาษามือไม่ได้ เป็นนักเรียนที่มีความบกพร่องทางการได้ยินระดับหูหนวก ชั้นมัธยมศึกษาปีที่ 2 โรงเรียนเศรษฐเสถียร ในพระราชูปถัมภ์

**-วัตถุประสงค์เพื่อแก้ปัญหา/พัฒนาการเรียนรู้/พัฒนานวัตกรรม**

เพื่อช่วยพัฒนาการใช้ชีวิตในครอบครัวและสังคม ให้กับนักเรียนที่มีความบกพร่องทางการได้ยิน และยังเป็นการกระตุ้นให้นักเรียนอยากเรียนรู้ภาษามือวิชาอื่นๆมากขึ้นและเป็นประโยชน์ สำหรับครูและผู้ที่สนใจนำบทเรียนสำเร็จรูปไปประยุกต์ใช้ในการเรียนการสอนกับวิชาอื่นและการสื่อสารในชีวิตประจำวันได้

**2.วัตถุประสงค์ของงานวิจัย**

1. เพื่อหาประสิทธิภาพบทเรียนสำเร็จรูปของนักเรียนที่มีความบกพร่องทางการได้ยินชั้นมัธยมศึกษาปีที่ 2 โรงเรียนเศรษฐเสถียรในพระราชูปถัมภ์

2. เพื่อเปรียบเทียบผลสัมฤทธิ์ทางการเรียนของนักเรียนก่อนและหลังการเรียนด้วยบทเรียนสำเร็จรูปของนักเรียนที่มีความบกพร่องทางการได้ยิน ชั้นมัธยมศึกษาปีที่ 2 โรงเรียนเศรษฐเสถียร ในพระราชูปถัมภ์

3. เพื่อศึกษาความพึงพอใจของนักเรียนที่มีบกพร่องทางการได้ยินที่มีต่อบทเรียนสำเร็จรูป ชั้นมัธยมศึกษาปีที่ 2 โรงเรียนเศรษฐเสถียร ในพระราชูถัมภ์

**3.วิธีดำเนินการวิจัย** ประกอบด้วย

* 1. **กลุ่มเป้าหมาย**

เป็นนักเรียนที่มีความบกพร่องทางการได้ยิน ระดับหูหนวกที่กำลังศึกษาอยู่ในระดับชั้นมัธยมศึกษาปีที่ 2ภาคเรียนที่ 1 ปีการศึกษา2559 โรงเรียนเศรษฐเสถียรในพระราชูปถัมภ์ เขตดุสิต กรุงเทพมหานคร เลือกโดยวิธีเจาะจง จำนวน 3 คน

**3.2 เครื่องมือที่ใช้ในการวิจัย** ประกอบด้วย

3.2.1 บทเรียนสำเร็จรูป 1 ชุด จำนวน 5 เล่ม คือ

1. แบบทดสอบก่อนเรียน-หลังเรียน พร้อมเฉลย

2. สมาชิกในครอบครัว แบบทดสอบ พร้อมเฉลย

3. ญาติทางสายโลหิต แบบทดสอบ พร้อมเฉลย

4. การสร้างความสัมพันธ์และหน้าที่ แบบทดสอบ พร้อมเฉลย

5. การวางแผนการทำงาน แบบทดสอบ พร้อมเฉลย

3.2.2 แบบประเมินความพึงพอใจของนักเรียน

3.2.3 แผนการจัดการเรียนรู้ จำนวน 1 เล่ม

**ขอบเขตของเนื้อหาสาระ**

คำศัพท์ภาษามือ บทเรียนสำเร็จรูป จำนวน 3 เล่ม ได้แก่

**ตารางที่ 1 คำศัพท์ เรื่องบ้านแสนสุข**

| **ชุดฝึกทักษะภาษามือ** | **คำศัพท์ภาษามือ** |
| --- | --- |
| เล่มที่ 1  สมาชิกในครอบครัว | พ่อ แม่ พี่ชาย พี่สาว ฉัน น้องชาย น้องสาว |
| เล่มที่ 2  ญาติทางสายโลหิต | ปู่ ย่า ตา ยาย ลุง ป้า น้า อา |
| เล่มที่ 3  การสร้างความสัมพันธ์และหน้าที่ | ประชาธิปไตย ขอบคุณ ขอโทษ เข้าใจ ตั้งใจ ช่วย ทะเลาะ บ้าน ปัญหา ลูก หน้าที่ เลี้ยงดู ความสำคัญ |
| เล่มที่ 4  แบบทดสอบก่อนเรียนและหลังเรียน | ข้อสอบ 30 ข้อ |

**4.การเก็บรวบรวมข้อมูล**

**4.1 ขั้นก่อนใช้ชุดฝึกทักษะภาษามือ (Pre-test)**

4.1.1 นำแบบทดสอบก่อนใช้ชุดฝึกทักษะภาษามือให้นักเรียนทำ ข้อละ 1 คะแนน

4.1.2 ผู้วิจัยจดบันทึกผลคะแนนของนักเรียน

**ตารางที่ 4 ตารางปฏิบัติงานที่ 1 วันเวลาในการทำ Pre-test**

| **วัน เดือน ปี** | **เวลา** | **รายละเอียดการปฏิบัติงาน** | **หมายเหตุ** |
| --- | --- | --- | --- |
| 1 มิ.ย.59 | 07.15 น.-07.45 น. | อธิบายรายละเอียด ทำข้อตกลงกับนักเรียนและทำแบบทดสอบก่อนใช้ชุดฝึกทักษะภาษามือ (Pre-test) จำนวน 30 ข้อ |  |

**4.2 ขั้นระหว่างใช้ชุดฝึกทักษะภาษามือ**

4.2.1 ผู้วิจัยนำบทเรียนสำเร็จรูปมาให้นักเรียนได้เรียนรู้โดยใช้**แบบทดสอบย่อย** เป็นต้น

4.2.2 ผู้วิจัยสังเกตความตั้งใจเรียนและการใช้ภาษามือ

**ตารางที่ 5 ตารางปฏิบัติงานที่ 2 วันเวลาในการทดลองสอน**

| **สัปดาห์ที่** | **ครั้งที่** | **วัน เดือน ปี** | **เวลา** | **แผนการจัดการเรียนรู้/**  **ชื่อกิจกรรม** | **รายละเอียดการปฏิบัติงาน** | **หมายเหตุ** |
| --- | --- | --- | --- | --- | --- | --- |
| 1 | 1 | 1 มิ.ย.59 | 12.30 น.-13.00 น. | สนุกกับ  จับคู่บัตรภาพประกอบคำกับบัตรภาพภาษามือ | ให้นักเรียนทำแบบทดสอบก่อนเรียนเรื่องคำศัพท์ เมื่อนักเรียนทำเสร็จแล้ว ผู้วิจัยเก็บแบบทดสอบ |  |
| 1 | 2 | 7 มิ.ย.59 | 07.15 น.-07.45 น. | ผู้วิจัยนำบทเรียนสำเร็จรูปให้นักเรียนฝึกภาษามือ |  |
| 1 | 3 | 7 มิ.ย.59 | 12.30 น.-13.00 น. | ทบทวนบทเรียนคำศัพท์ภาษามือ |  |
| 1 | 4 | 8 มิ.ย.59 | 07.15 น.-07.45 น. | ทบทวนบทเรียนคำศัพท์ภาษามือเรื่องสมาชิกในครอบครัว 10 นาทีแล้วให้นักเรียนทำแบบทดสอบหลังเรียนเรื่องคำศัพท์ภาษามือ จำนวน10 ข้อ |  |
| 1 | 5 | 8 มิ.ย.59 | 12.30 น.-13.00 น. | จับคู่หรรษา | ให้นักเรียนทำแบบทดสอบก่อนเรียนเรื่องคำศัพท์ภาษามือ จำนวน 10 ข้อ เมื่อนักเรียนทำเสร็จแล้ว ผู้วิจัยเก็บบทเรียนสำเร็จรูปเรื่องสมาชิกในครอบครัวมาสอนนักเรียน |  |
| 1 | 6 | 9 มิ.ย.59 | 07.15 น.-07.45 น. | ผู้วิจัยนำบทเรียนสำเร็จรูปเรื่องสมาชิกในครอบครัวให้นักเรียนฝึกท่าภาษามือ |  |
| 1 | 7 | 9 มิ.ย.59 | 12.30 น.-13.00 น. | ทบทวนบทเรียนคำศัพท์ภาษามือเรื่องสมาชิกในครอบครัว |  |
| 2 | 8 | 10 มิ.ย.59 | 07.15 น.-07.45 น. | ทบทวนบทเรียนคำศัพท์ภาษามือเรื่องผลไม้ 10 นาทีแล้วให้นักเรียนทำแบบทดสอบหลังเรียนเรื่องคำศัพท์ภาษามือเรื่องสมาชิกในครอบครัวจำนวน 10 ข้อ |  |
| 2 | 9 | 10 มิ.ย.59 | 12.30 น.-13.00 น. | ปฏิทินหาคู่ | ให้นักเรียนทำแบบทดสอบก่อนเรียนคำศัพท์ภาษามือเรื่องผักจำนวน 10 ข้อ เมื่อนักเรียนทำเสร็จแล้ว ผู้วิจัยเก็บแบบทดสอบแบบเรียนสำเร็จรูปมาสอนนักเรียน |  |
| 2 | 10 | 13 มิ.ย.59 | 07.15 น.-07.45 น. | นำชุดฝึกทักษะภาษามือเรื่องสมชิกในครอบครัวมาสอนนักเรียนต่อ |  |
| 2 | 11 | 13 มิ.ย.59 | 12.30 น.-13.00 น. | ทบทวนบทเรียนเรื่องคำศัพท์เรื่องสมาชิกในครอบครัว |  |
| 2 | 12 | 14 มิ.ย.59 | 07.15 น.-07.45 น. | ทบทวนบทเรียนเรื่องคำศัพท์ภาษามือสมาชิกในครอบครัว 10 นาทีแล้วให้นักเรียนทำแบบทดสอบหลังเรียนเรื่องคำศัพท์ภาษามือเรื่องสมาชิกในครอบครัวจำนวน 10 ข้อ |  |
| 2 | 13 | 14 มิ.ย.59 | 12.30 น.-13.00 น. | เลือกภาพ  ภาษามือ | ให้นักเรียนทำแบบทดสอบก่อนเรียนคำศัพท์ภาษามือเรื่องญาติทางสายโลหิต จำนวน 10 ข้อ เมื่อนักเรียนทำเสร็จแล้ว ผู้วิจัยเก็บแบบทดสอบและนำแบบเรียนสำเร็จรูปภาษามือญาติทางสายโลหิตมาสอนนักเรียน |  |
| 2 | 14 | 15 มิ.ย.59 | 07.15 น.-07.45 น. | นำชุดฝึกทักษะภาษามือเรื่องญาติทางสายโลหิตสอนนักเรียนต่อ |  |
| 2 | 15 | 15 มิ.ย.59 | 15.00 น.-15.30 น. | ทบทวนบทเรียนเรื่องคำศัพท์ภาษามือเรื่องญาติทางสายโลหิต |  |
| 2 | 16 | 16 มิ.ย.59 | 07.15 น.-07.45 น. | ทบทวนบทเรียนคำศัพท์ภาษามือเรื่องญาติท่งสายโลหิต 10 นาที แล้วให้นักเรียนทำแบบทดสอบหลังเรียนเรื่องคำศัพท์ภาษามือเรื่องญาติทางสายโลหิต จำนวน 10 ข้อ |  |
| 2 | 17 | 16 มิ.ย.59 | 12.30 น.-13.00 น. | ตอบคำถามด้วยภาษามือ | ให้นักเรียนทำแบบทดสอบก่อนเรียนเรื่องคำศัพท์ภาษามือเรื่องการสร้างความสัมพันธ์และหน้าที่ จำนวน 10 ข้อ เมื่อนักเรียนทำเสร็จแล้ว ผู้วิจัยเก็บแบบทดสอบและนำแบบเรียนสำเร็จรูปมาสอนนักเรียน |  |
| 3 | 18 | 17 มิ.ย.59 | 07.15 น.-07.45 น. | นำชุดฝึกทักษะภาษามือเรื่องการสร้างความสัมพันธ์ในครอบครัวและหน้าที่มาสอนนักเรียนต่อ |  |
| 3 | 19 | 17 มิ.ย.59 | 12.30 น.-13.00 น. | ทบทวนบทเรียนเรื่องคำศัพท์ภาษามืเรื่องการสร้างความสัมพันธ์ในครอบครัวและหน้าที่ |  |
| 3 | 20 | 20 มิ.ย.59 | 07.15 น.-07.45 น. | ทบทวนบทเรื่องคำศัพท์ภาษามือเรื่องการสร้างความสัมพันธ์ในครอบครัวแลหน้าที่ 10 นาทีแล้วให้นักเรียนทำแบบทดสอบหลังเรียนเรื่องคำศัพท์การสร้างความสัมพันธ์ในครอบครัวแลหน้าที่จำนวน 10 ข้อ |  |
| 3 | 21 | 20 มิ.ย.59 | 12.30 น.-13.00 น. | ความสัมพันธ์ในครอบครัวและหน้าที่ | ให้นักเรียนทำแบบทดสอบก่อนเรียนคำศัพท์ภาษามือเรื่องการสร้างความสัมพันธ์ในครอบครัวแลหน้าที่ จำนวน 10 ข้อ เมื่อนักเรียนทำเสร็จแล้ว ผู้วิจัยเก็บแบบทดสอบและนำแบบเรียนสำเร็จรูปมาสอนนักเรียน |  |
| 3 | 22 | 21 มิ.ย.59 | 07.15 น.-07.45 น. | นำชุดแบบเรียนสำเร็จรูปมาสอนนักเรียนต่อ |  |
| 3 | 23 | 21 มิ.ย.59 | 12.30 น.-13.00 น. | ทบทวนคำศัพท์ภาษามือเรื่องการสร้างความสัมพันธ์ในครอบครัวและหน้าที่ |  |
| 3 | 24 | 22 มิ.ย.59 | 07.15 น.-07.45 น. | ทบทวนบทเรียนคำศัพท์ภาษามืการสร้างความสัมพันธ์ในครอบครัวแลหน้าที่ 10 นาทีแล้วให้นักเรียนทำแบบทดสอบหลังเรียนเรื่องคำศัพท์ภาษามือการสร้างความสัมพันธ์ในครอบครัวแลหน้าที่จำนวน 10 ข้อ |  |
| 3 | 25 | 22 มิ.ย.59 | 12.30 น.-13.00 น. | ความสัมพันธ์ในครอบครัวและหน้าที่ | ให้นักเรียนทำแบบทดสอบก่อนเรียนคำศัพท์ภาษามือเรื่องการสร้างความสัมพันธ์ในครอบครัวและหน้าที่ จำนวน 10 ข้อ เมื่อนักเรียนทำเสร็จแล้ว ผู้วิจัยเก็บแบบทดสอบและบทเรียนคาวหวานมาสอนนักเรียน |  |
| 3 | 26 | 23 มิ.ย.59 | 07.15 น.-07.45 น. | นำแบบเรียนสำเร็จรูปมาสอนนักเรียนต่อ |  |
| 3 | 27 | 23 มิ.ย.59 | 12.30 น.-13.00 น. | ทบทวนบทเรียนเรื่องคำศัพท์ภาษามือ |  |
| 4 | 28 | 24 มิ.ย.59 | 07.15 น.-07.45 น. | ทบทวนบทเรียนเรื่องคำศัพท์ภาษามือ 10 นาทีและทดสอบ จำนวน 10 ข้อ |  |
| 4 | 29 | 24 มิ.ย.59 | 12.30 น.-13.00 น. | ตาไวได้คู่ | ทบทวนบทเรียนคำศัพท์ภาษามือ |  |
| 4 | 30 | 27 มิ.ย.59 | 07.15 น.-07.45 น. | ทบทวนบทเรียนคำศัพท์ภาษามือ |  |
| 4 | 31 | 27 มิ.ย.59 | 12.30 น.-13.00 น. | ทบทวนบทเรียนคำศัพท์ภาษามือ |  |

**4.3 ขั้นหลังใช้ชุดฝึกทักษะภาษามือ (Post-test)**

4.3.1 หยุดใช้แบบเรียนสำเร็จรูปภาษามือ

4.3.2 นำแบบทดสอบหลังการใช้แบบเรียนสำเร็จรูปภาษามือให้นักเรียนทำ ข้อละ 1 คะแนน

4.3.3 ผู้วิจัยจดบันทึกผลคะแนนของนักเรียน

**ตารางที่ 6 ตารางปฏิบัติงานที่ 3 วันเวลาในการทำ Post-test**

| **วัน เดือน ปี** | **เวลา** | **รายละเอียดการปฏิบัติงาน** | **หมายเหตุ** |
| --- | --- | --- | --- |
| 5 ก.ค. 59 | 12.30 น.-13.00 น. | นักเรียนทำแบบทดสอบหลังใช้แบบเรียนสำเร็จรูปภาษามือ (Post-test) จำนวน 30 ข้อ |  |

**5.การวิเคราะห์ข้อมูลและสถิติที่ใช้**

ผู้วิจัยใช้เครื่องมือในการวิจัย ได้แก่ แบบเรียนสำเร็จรูป วิชางานบ้านสำหรับนักเรียนที่มีความบกพร่องทางการได้ยินชั้นมัธยมศึกษาปีที่ 2 แบบทดสอบก่อนและหลังการใช้แบบเรียนสำเร็จรูป และแบบประเมินความพึงพอใจของแบบเรียนสำเร็จรูป วิชางานบ้าน สำหรับนักเรียนที่มีความบกพร่องทางการได้ยินชั้นมัธยมศึกษาปีที่ 2 ผู้วิจัยได้นำสถิติที่ ใช้ในการวิเคราะห์ข้อมูล ดังต่อไปนี้

3.5.1 สถิติที่ใช้ในการวิจัยในงานศึกษาค้นคว้าครั้งนี้ใช้สถิติเพื่อทดสอบค่าทางสถิติ ดังนี้

3.5.1.1 หาประสิทธิภาพของแบบเรียนสำเร็จรูป วิชางานบ้าน สำหรับนักเรียนที่มีความบกพร่องทางการได้ยินชั้นมัธยมศึกษาปีที่ 2 โดยใช้สูตรการหาประสิทธิภาพ E1/E2 (ชัยยงค์ พรหมวงศ์, 2548, น. 118-119)



เมื่อ  แทน ประสิทธิภาพของกระบวนการ

 แทน คะแนนของการทดสอบระหว่างเรียนทุกครั้งรวมกัน

 แทน จำนวนผู้เรียน

 แทน คะแนนเต็มของการทดสอบระหว่างเรียนทุกครั้ง



เมื่อ  แทน ประสิทธิภาพของผลลัพธ์

 แทน คะแนนรวมของการทดสอบหลังเรียน

 แทน จำนวนผู้เรียน

 แทน คะแนนเต็มของการทดสอบหลังเรียน

3.5.1.2 หาผลสัมฤทธิ์ก่อนและหลังการใช้ชุดฝึกทักษะภาษามือของนักเรียนที่เรียนจากแบบเรียนสำเร็จรูป วิชางานบ้าน สำหรับนักเรียนที่มีความบกพร่องทางการได้ยินชั้นมัธยมศึกษาปีที่ 2 โดยใช้แบบทดสอบก่อนและหลังการใช้แบบเรียนสำเร็จรูป เป็นเครื่องมือวิจัยผู้วิจัยได้สร้าง เครื่องมือและวิเคราะห์ข้อมูล โดยใช้สถิติ ดังนี้

หาค่าดัชนีความสอดคล้องของภาษามือของแบบทดสอบก่อนและหลังการใช้ชุดฝึกทักษะภาษามือ (Index of Item Objective Congruence: IOC) โดยใช้สูตร ดังนี้ (ล้วน สายยศ และอังคณา สายยศ, 2539)



เมื่อ  แทน ดัชนีความสอดคล้องระหว่างจุดประสงค์กับเนื้อหา

หรือระหว่างข้อสอบกับจุดประสงค์

 แทน ผลรวมระหว่างคะแนนความคิดเห็นของผู้เชี่ยวชาญทั้งหมด

 แทน จำนวนผู้เชี่ยวชาญทั้งหมด

3.5.1.3 สถิติพื้นฐานการวิจัย ได้แก่

1) ค่าเฉลี่ย (Mean) คำนวณจากสูตร (ล้วน สายยศ และ อังคณา สายยศ, 2548)

= 

เมื่อ  แทน คะแนนเฉลี่ย

 แทน ผลรวมคะแนนทั้งหมดในกลุ่ม

 แทน จำนวนนักเรียนทั้งหมด

2) ค่าส่วนเบี่ยงเบนมาตรฐาน (S.D.) คำนวณจากสูตร (ล้วน สายยศและอังคณา สายยศ, 2548)

สูตร 

เมื่อ แทน ส่วนเบี่ยงเบนมาตรฐาน

 แทน ผลรวมของคะแนนทั้งหมด

∑ แทน ผลรวมคะแนนแต่ละตัวยกกำลังสอง

แทน จำนวนกลุ่มตัวอย่าง

3) ค่าร้อยละ (Percentage) ใช้ค่าร้อยละ (บุญชม ศรีสะอาด, 2535) โดยมีสูตร ดังนี้

P = 100

เมื่อ P แทน ร้อยละ

f แทน ความถี่ที่ต้องการแปลงเป็นร้อยละ

N แทน จำนวนคะแนนในกลุ่ม

**การวิเคราะห์ข้อมูลและผลการวิเคราะห์ข้อมูล**

**ตอนที่ 1** ผลการหาค่าดัชนีความสอดคล้องของเครื่องมือที่ใช้ในการทำวิจัยคือเครื่องมือการวิจัยผู้วิจัยสร้างขึ้นทั้ง 4 ชุดคือ1.แผนการจัดการเรียนรู้ 2.แบบเรียนสำเร็จรูป 3.แบบทดสอบก่อนและหลังใช้แบบเรียนสำเร็จรูป 4.แบบทดสอบก่อนและหลังเรียนย่อยแต่ละแผน สรุปผลการหาค่าดัชนีความสอดคล้องของเครื่องมือที่ใช้ในการทำวิจัย จากความคิดเห็นของผู้เชี่ยวชาญ 5 ท่านด้วยเครื่องมือการวิจัยผู้วิจัยสร้างขึ้นทั้ง 4 ชุด คือ 1.แผนการจัดการเรียนรู้ 2.แบบเรียนสำเร็จรูป 3.แบบทดสอบก่อนและหลังใช้แบบเรียนสำเร็จรูป 4.แบบทดสอบก่อนและหลังเรียนย่อยแต่ละแผน ได้ตรวจสอบโดยผู้เชี่ยวชาญมีความสอดคล้องเหมาะสมมีค่า IOC เท่ากับ 1.0 และค่าเฉลี่ยทั้งหมด เท่ากับ 1.0 ซึ่งสุงกว่าที่ตั้งไว้คือ 0.60 สามารถนำไปใช้ในการสอนนักเรียนที่มีความบกพร่องทางการได้ยินได้

**ตอนที่ 2**  หาประสิทธิภาพของแบบเรียนสำเร็จรูป ของนักเรียนที่มีความบกพร่องทางการได้ยิน ระดับชั้นมัธยมศึกษาปีที่ 2 โรงเรียนเศรษฐเสถียร ในพระราชูปถัมภ์โดยใช้แบบเรียนสำเร็จรูป

จากวัตถุประสงค์ของการวิจัยในเรื่องการหาประสิทธิภาพของแบบเรียนสำเร็จรูป ของนักเรียนที่มีความบกพร่องทางการได้ยิน ระดับชั้นมัธยมศึกษาปีที่ 2 โรงเรียนเศรษฐเสถียร ในพระราชูปถัมภ์ให้ต้องเป็นไปตามเกณฑ์ที่ตั้งไว้คือ 80/80 ผู้วิจัยได้ทำการศึกษาหาประสิทธิภาพของชุดการเรียนรู้ไว้ ซึ่งสอดคล้องกับวัตถุประสงค์ข้อที่ 1 ประสิทธิภาพของแบบเรียนสำเร็จรูป ของนักเรียนที่มีความบกพร่องทางการได้ยิน ระดับชั้นมัธยมศึกษาปีที่ 2 ตามความคิดเห็นของผู้เชี่ยวชาญมีระดับความคิดเห็นในระดับมากที่สุดทุกๆด้านและมีระดับความคิดเห็นค่าเฉลี่ยทุกด้านเท่ากับ 4.95 มีค่า S.D.เท่ากับ 0.111 ระดับความเหมาะสมในระดับมากที่สุด

ผลสัมฤทธิ์ของนักเรียน ที่เรียนรู้ผ่านแบบเรียนสำเร็จรูปของนักเรียนที่มีความบกพร่องทางการได้ยิน ระดับชั้นมัธยมศึกษาปีที่ 2 โดยพบว่าค่า E1/E2 เท่ากับ 92.5/ 90 ซึ่งถือว่าสูงกว่าสมมติฐานที่ตั้งไว้คือ 80/80

**ตอนที่ 3** เปรียบเทียบผลสัมฤทธิ์ก่อนเรียนและหลังเรียนของผู้บกพร่องทางการได้ยินที่ ได้เรียนรู้จากแบบเรียนสำเร็จรูป ของนักเรียนที่มีความบกพร่องทางการได้ยิน ระดับชั้นมัธยมศึกษาปีที่ 2 โรงเรียนเศรษฐเสถียร ในพระราชูปถัมภ์ ผลการวิเคราะห์โดยการทดสอบก่อนเรียนและหลังเรียนกับแบบเรียนสำเร็จรูปทั้ง 4 เล่ม ดังตารางแสดงผลการวิเคราะห์ตารางที่ 4.4 และการทดสอบก่อนเรียนแล้วให้นักเรียนที่มีความบกพร่องทางการได้ยินได้เรียนรู้ด้วยแบบเรียนสำเร็จรูป4 เล่ม แล้วทำการทดสอบหลังเรียน ซึ่งสอดคล้องกับวัตถุประสงค์ ข้อที่ 2 การเปรียบเทียบคะแนนแบบเรียนสำเร็จรูปแต่ละแผนการจัดการเรียนรู้ก่อนและหลังเรียนของนักเรียน จากการใช้แบบเรียนสำเร็จรูปของนักเรียนมีผลการทดสอบหลังการใช้แบบเรียนสำเร็จรูปเพิ่มขึ้นทุกแผนการจัดการเรียนรู้

ผลคะแนนการทดสอบก่อนและหลังการใช้แบบเรียนสำเร็จรูป โดยนักเรียนทำคะแนนทดสอบก่อนใช้แบบเรียนสำเร็จรูป ได้คะแนน 4 คะแนน และทำคะแนนหลังการใช้แบบเรียนสำเร็จรูป เท่ากับ 28 คะแนน นักเรียนมีคะแนนเพิ่มขึ้น 24 คะแนน

**ตอนที่ 4** ผลการวิเคราะห์ระดับความพึงพอใจของผู้บกพร่องทางการได้ยินชั้นมัธยมศึกษาปีที่ 2 หลังจากการเรียนรู้ผ่านแบบเรียนสำเร็จรูปก่อนและหลังจากการใช้แบบเรียนสำเร็จรูปโรงเรียนเศรษฐเสถียรในพระราชูปถัมภ์เป็นการดำเนินการตามวัตถุประสงค์ข้อที่ 3 ความพึงพอใจของนักเรียนที่มีความบกพร่องทางการได้ยิน ที่มีต่อแบบเรียนสำเร็จรูปมีความพึงพอใจในระดับมากที่สุดด้วยค่าเฉลี่ยรวม 4.93 ในระดับมากที่สุด และในรายการประเมินความพึงพอใจของนักเรียนทั้ง 15 ข้อ นักเรียนมีความพึงพอใจในระดับมากที่สุดทุกๆข้อ

**6. สรุปผลการวิจัย**

การศึกษาการพัฒนาแบบเรียนสำเร็จรูปของนักเรียนที่มีความบกพร่องทางการได้ยิน ระดับชั้นมัธยมศึกษาปีที่ 2 โรงเรียนเศรษฐเสถียร ในพระราชูปถัมภ์ โดยใช้แบบเรียนสำเร็จรุป ในการวิเคราะห์ข้อมูลการวิจัยเบื้องต้นสรุปได้ว่า

1. ประสิทธิภาพแบบเรียนสำเร็จรูปของนักเรียนที่มีความบกพร่องทางการได้ยินชั้นมัธยมศึกษาปีที่ 2 โรงเรียนเศรษฐเสถียร ในพระราชูปถัมภ์ที่ผู้วิจัยสร้างและพัฒนามีประสิทธิภาพตาม เกณฑ์ 80/80 กล่าวคือ จากการหาประสิทธิภาพได้ค่าร้อยละของคะแนนระหว่างเรียนเท่ากับ 92.5 (E1) และร้อยละของคะแนนจากแบบทดสอบหลังเรียนเท่ากับ 90.00 (E2) สูงกว่าประสิทธิภาพที่ตั้งไว้

2. ผลสัมฤทธิ์ทางการเรียนก่อนเรียนและหลังเรียนด้วยแบบเรียนสำเร็จรูป ของนักเรียนที่มีความบกพร่องทางการได้ยิน ชั้นมัธยมศึกษาปีที่ 2 โรงเรียนเศรษฐเสถียร ในพระราชูปถัมภ์ สรุปได้ว่าเมื่อทดสอบก่อนเรียนและหลังเรียนด้วยแบบทดสอบรวมที่มีข้อสอบทั้งหมด 30 ข้อ ผลปรากฏว่านักเรียนมีคะแนนทดสอบก่อนเรียนเท่ากับ 4 คะแนน มีคะแนนทดสอบหลังเรียนเท่ากับ 28 คะแนน คะแนนเพิ่มขึ้น 26 คะแนน

3. ความพึงพอใจของนักเรียนที่มีบกพร่องทางการได้ยินที่มีต่อแบบเรียนสำเร็จรูปพบว่าของนักเรียนที่มีความบกพร่องทางการได้ยินกลุ่มตัวอย่างมีความพึงพอใจในระดับมากที่สุด มีค่าเฉลี่ยระดับความพึงพอใจเท่ากับ 4.93 ส่วนเบี่ยงเบนมาตรฐาน(S.D.)เท่ากับ .15 นักเรียนมีความพึงพอใจในระดับมากที่สุด

**7. ข้อเสนอแนะ**

ผลจากการวิจัยครั้งนี้ครูควรสอนให้นักเรียนฝึกภาษามือคำอื่นๆที่ใช้สื่อสารในชีวิตประจำวันควบคู่กับคำศัพท์ทางวิชาการที่ต้องการทำวิจัยด้วยนักเรียนจะได้ใช้ในการสื่อสารในชีวิตประจำวันได้ นักเรียนจะมีความสุขในการมาโรงเรียน ที่สำคัญนักเรียนจะสามารถใช้ในการสื่อสารกับเพื่อนและคุณครูได้ และจะทำให้นักเรียนมีผลสัมฤทธิ์ทางการเรียนดีและเรียนรู้อย่างมีความสุข

**8.ข้อเสนอแนะเพื่อการวิจัยครั้งต่อไป**

ควรมีการทำวิจัยโดยการใช้เครื่องมือในการวิจัยคือแบบเรียนสำเร็จรูปทุกกลุ่มสาระวิชาเพราะทุกๆปีจะมีนักเรียนใหม่ที่ไม่รู้ภาษามือเข้ามาเรียนทุกปีและสามารถนำไปเรียนรู้ได้ด้วยตนเอง

**9. เอกสารอ้างอิง**

กานต์พิชชา สว่างไพบูลย์.(2558).การศึกษาความสามารถด้านการอ่านและการเขียนคำของนักเรียนชั้นมัธยมศึกษาปีที่ 4 ที่มีความบกพร่องทางการได้ยิน.วิทยานิพนธ์ปริญญาวิทยาศาสตร์มหาบัณฑิตสาขาจิตวิทยาการให้คำปรึกษา, มหาวิทยาลัยราชภัฏบ้านสมเด็จเจ้าพระยา.กรุงเทพ.เอกสาร

กรมวิชาการ. (2546). การจัดการเรียนรู้กลุ่มสาระการเรียนรู้ภาษาไทย. กรุงเทพฯ: องค์การรับ สินค้าและพัสดุภัณฑ์เกยูร วงศ์ก้อม. (2548). ความรู้ทั่วไปเกี่ยวกับการศึกษาพิเศษ.กรุงเทพฯ: เพทายการพิมพ์ จิรเดช เหมือนสมาน. (2551). การพัฒนาชุดฝึกทักษะการคิดวิเคราะห์จากสื่อสิ่งพิมพ์สำหรับ นักเรียนชั้น

มัธยมศึกษาปีที่ 3 โรงเรียนวัดทองเพลง สำนักงานเขตคลองสาน กรุงเทพฯ. สารนิพนธ์.

จิตประภา ศรีอ่อน .2550 .เอกสารประกอบการบรรยายการอบรมภาษามือพื้นฐานระดับ1.วิทยาลัยราชสุดา

มหาวิทยาลัยมหิดล.ศาลายา.นครปฐม.(อัดสำเนา)

มลิวัลย์ ธรรมแสง. (2550). ฝากไว้ให้คิดถึง. ขอนแก่น : ขอนแก่นการพิมพ์.

มาลี อรุณากูร. (2554). การสื่อสารกับเด็กที่มีความบกพร่องทางการได้ยินในงานทันตกรรมสำหรับ

เด็กที่มีความบกพร่องทางการได้ยิน. กรุงเทพฯ : พี.เอ.ลีฟวิ่ง.

เยาวลักษณ์ สาระโน. (2550). การใช้ชุดการสอนนิทานเพื่อพัฒนาการอ่านจับใจความกลุ่มสาระ

การเรียนรู้ภาษาไทยของนักเรียนช่วงชั้นที่ 1 ชั้นประถมศึกษาปีที่ 3 โรงเรียนบ้านห้องไคร้สำนักงานเขตพื้นที่การศึกษาเชียงราย เขต 3. วิทยานิพนธ์ ค.ม. (หลักสูตรและการสอน). มหาวิทยาลัยราชภัฏเชียงราย.

สุคนธ์ สินธพานนท์. (2551). นวัตกรรมการเรียนการสอน การสร้างแบบฝึก. ชัยนาท : ชมรมพัฒนาความรู้ด้าน

ระเบียบกฎหมาย.

สำนักบริหารงานการศึกษาพิเศษ. (2550). แนวทางการจัดการเรียนรู้และหลักสูตรการศึกษาขั้นพื้นฐานพุทธศักราช

2544 สำหรับบุคคลที่มีความบกพร่องทางการได้ยิน พุทธศักราช 2550. กรุงเทพฯ:

ศรีสุดา พัฒนจันทร์. (2557).คุณลักษณะเชิงปรากฏการณ์ขององค์ประกอบที่ส่งผลต่อการเรียนรู้ภาษามือของ

นักเรียนระดับประถมศึกษาที่มีความบกพร่องทางการได้ยิน. วิทยานิพนธ์ ปริญญาวิทยาศาสตร์มหาบัณฑิตสาขาจิตวิทยาการให้คำปรึกษา, มหาวิทยาลัย.

อาชว์วิศิษฏ อู่ข้าวอู่น้ำ. (2551). การพัฒนาแบบฝึกการวิเคราะห์คำบาลีสันสกฤตในภาษาไทยสำหรับนักเรียนชั้น

มัธยมศึกษาปีที่ 5 โรงเรียนศรีอยุธยาในพระอุปถัมภ์สมเด็จพระภคินีเธอเจ้าฟ้าเพชรรัตนราชสุดา

สิริโสภาพัณณวดี กรุงเทพฯ. สารนิพนธ์การมัธยมศึกษา. มหาวิทยาลัยศรีนครินทรวิโรฒ.

อรพิมพ์ เครือเนียม. (2554). การสร้างแบบฝึกทักษะการเขียนโครงกลอนของนักเรียนชั้นมัธยมศึกษาปีที่ 5

โรงเรียนสตรีศรีชัยภูมิ อำเภอเมือง จังหวัดชัยภูมิ. วิทยานิพนธ์การวัดผลการศึกษา.

มหาวิทยาลัยศรีนครินทรวิโรฒ.

**รายงานผลการวิจัยในชั้นเรียนเรื่อง**

**การพัฒนาแบบเรียนสำเร็จรูป**

**ของนักเรียนที่มีความบกพร่องทางการได้ยิน ระดับชั้นมัธยมศึกษาปีที่ ๒**

**โรงเรียนเศรษฐเสถียร ในพระราชูปถัมภ์**

**ผู้วิจัย**

**นางสาวฉวีวรรณ แพงหอม**

**ครูชำนาญการพิเศษ**

**โรงเรียนเศรษฐเสถียร ในพระราชูปถัมภ์**

**ปีการศึกษา ๒๕๖๐**